Կե-Նու

Տիպ 4, «Կե-Նու» Երկրորդ համաշխարհային ժամանակների ճապոնական թեթև տանկ, իրենից ներկայացնում է թեթև տանկ՝ «Խա-Գո», իր վրա տեղադրված «Խի-Չա» միջին տանկի աշտարակով։ Այն արտադրվել է «Միցուբիսի» ընկերության կողմից 1994 թվականին՝ փոքր խմբաքանակով։

Ստեղծման պատմությունը
«Կե-Նու» տիպ 4-ը հանդիսանում է  «Չի-Խա» տիպ 97 տանկի զարգացման շարունակությունը։ Օրիգինալ «Չի-Խա» տանկը զինված էր ցածր սկզբնական արագություն ունեցող 57մմ տրամաչափի հրանոթով։ Մանչժոու-գոում կիրառման փորձը, ճապոնաչինական պատերազմի ժամանակ (1937-1945), ինչպես նաև Խալխին Գոլում Սովետական Միության դեմ մարտերի ժամանակ փորձը ցույց տվեց, որ այն բավականին անարդյունավետ է նորագույն զրահապատման դեմ, ինչը պատճառ հանդիսացավ նորագույն 47մմ տրամաչափի բարձր սկզբնական արագություն ունեցող հրանոթների ստեղծման։ Նոր 47մմ տրամաչափի հրանոթի տեղադրումը «Չի-Խա» տանկի վրա հանգեցրեց նոր «Շինխոտո Չի-Խա»-ի արտադրությանը։ Մոդերնիզիացիայից հետո, ազատվելով  57մմ տրամաչափի հրանոթից որոշվեց այն տեղադրել  «Խա-Գո» տանկի կորպուսի վրա։ Արդյունքում այն ստացավ տիպ 4 «Կե-Նու» անվանումը։ Ընդհանուր առմամբ 1944թ. արտադրվեց մոտ 100 «Կե-Նու» տանկ։

Թերությունները 
Չնայած «Չի-Խա» տիպ 97 միջին տանկի հրանոթի տեղադրմանը,  «Կե-Նու»-ն թեկուզ և ստացավ բարձր կրակային հզորություն, այնուամենայնիվ մնում էր «Խա-Գո» 95 տիպի թեթև տանկ։ Նոր աշտարակի տեղադրումը բերեց 1 տոննա կշռի ավելացմանը, որը իջեցրեց տանկի արագությունը մինչև 40կմ/ժ։ Բացի այդ մոդերնիզիացիան չլուծեց տիպ 95-ի գլխավոր խնդիրը՝ կորպուսի զրահապատման անբավարար լինելը։ Զրահապատման հաստությունը հասնում էր 30մմ՝ ճակատային մասում, որը հեշտությամբ վնասվում էր 37մմ, 75մմ և 2 ֆունտ տրամաչափի հրանոթների կրակով։

Ռազմական գործողությունները  

Մոդերնիզիացիան կատարվեց 1944թ. և լուրջ ազդեցություն չէր կարող ունենալ պատերազմի ընթացքի վրա, որովհետև այդ տանկերը ուղարկվեցին այն զորամիավորումները, որոնք նախատեսված էին ճապոնական կղզիների պաշտպանության համար ամերիկյան զորքերից, որը այդպես էլ տեղի չունեցավ։ «Կե-Նու» տիպ 4-ի մի քանի տանկեր ուղարկվեցին Կորեա և Մանչժոու-Գո, որտեղ Մանջուրական օպերացիայի ժամանակ պատերազմում էին Կարմիր բանակի դեմ (1945թ.): Այդ ժամանակ առգրավված «Կե-Նու» տանկը ցուցադրվում է Կուբինկայի տանկային թանգարանում։

Արտաքին հղումներ

Գրականություն 
 
 
 Chris Bishop. The Encyclopedia of Weapons of World War II.  — N.Y.: MetroBooks, 2002. — P.18-19 — 544 p. — ISBN 1-58663-762-2.

Տանկեր այբբենական կարգով
Թեթև տանկեր
Ճապոնիայի տանկերը Երկրորդ համաշխարհային պատերազմի ժամանակ